Πρακτικό σχετικά με την πρόσληψη διδάσκοντος με βάση την πρόσκληση Εκδήλωσης Ενδιαφέροντος για την πρόσληψη ακαδημαϊκών υποτρόφων με σύμβαση, βάσει της παρ. 7 του άρθρου 29 του Ν.4009/2011 όπως έχει τροποποιηθεί και ισχύει, για το χειμερινό εξάμηνο του ακαδημαϊκού έτους 2022-2023 [ΑΔΑ: ΨΜΨΒ469Β7Κ-3ΘΓ] στο γνωστικό αντικείμενο «Μαθηματικός Προγραμματισμός».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **420/2022**
2. **430/2022**
3. **410/2022**
4. **424/2022**

Παρουσίαση των υποψηφίων:

Ο κος **420/2022** είναι κάτοχος διδακτορικού διπλώματος Οικονομικής Ανάλυσης από τη Σχολή Εφαρμοσμένων Μαθηματικών και Φυσικών Επιστημών του ΕΜΠ (2020) με θέμα «Στοχαστικά Φυσικά Φαινόμενα και Οικονομική Δραστηριότητα». Διαθέτει επίσης μεταπτυχιακό τίτλο σπουδών από τη Σχολή Εφαρμοσμένων Μαθηματικών και Φυσικών Επιστημών του ΕΜΠ (2016), στην «Μαθηματική Προτυποποίηση σε σύγχρονες τεχνολογίες και στην οικονομία» με κατεύθυνση «Χρηματοοικονομική Μηχανική». Είναι πτυχιούχος του Τμήματος Μαθηματικών του ΕΚΠΑ (2013).

Έχει 11 δημοσιευμένες εργασίες σε διεθνή περιοδικά που εμφανίζονται στο scopus, όλες την τελευταία πενταετία, καμία από τις εργασίες δεν αποδελτιώνεται στη βάση zbMATH. Έχει 37 αναφορές στο έργο του. Διαθέτει αυτοδύναμη διδακτική εμπειρία 3 εξαμήνων.

Η διδακτορική διατριβή και το δημοσιευμένο έργο του εμπίπτουν στο γνωστικό αντικείμενο «Μαθηματικός Προγραμματισμός».

Ο κος **430/2022** είναι κάτοχος διδακτορικού διπλώματος από το Τμήμα Μαθηματικών του Εθνικού και Καποδιστριακού Πανεπιστημίου Αθηνών (ΕΚΠΑ) (2012), με θέμα «Η ιδιότητα της μη-ευαισθησίας σε ουρές με ομαδικές αφίξεις και μελέτη μοντέλων γεωμετρικών εγκαταλείψεων σε ουρές με απουσίες του υπηρέτη». Διαθέτει επίσης μεταπτυχιακό τίτλο σπουδών από το Τμήμα Μαθηματικών του ΕΚΠΑ (2001) «Στατιστική και Επιχειρησιακή Έρευνα». Είναι πτυχιούχος του Τμήματος Μαθηματικών του ΕΚΠΑ (1994).

Έχει 3 δημοσιευμένες εργασίες σε διεθνή περιοδικά σύμφωνα με το Scopus και τη zbΜΑΤΗ και 40 αναφορές στο έργο του. Διαθέτει αυτοδύναμη διδακτική εμπειρία 6 εξαμήνων στο Πανεπιστήμιο Δυτικής Μακεδονίας.

Η διδακτορική διατριβή και το δημοσιευμένο έργο του εμπίπτουν στο γνωστικό αντικείμενο «Μαθηματικός Προγραμματισμός».

Η κα **424/2022** είναι κάτοχος διδακτορικού διπλώματος στα Μαθηματικά από το Τμήμα Μαθηματικών του Α.Π.Θ. (2022), με θέμα «Φίλτρα γενικών κρυφών Μαρκοβιανών μοντέλων, βελτιώσεις στο φίλτρο σωματιδίων με ελλιπή δεδομένα και εφαρμογές». Διαθέτει επίσης μεταπτυχιακό δίπλωμα ειδίκευσης στη Στατιστική και Μοντελοποίηση από το Τμήμα Μαθηματικών του Α.Π.Θ. (2017) και είναι πτυχιούχος του ίδιου Τμήματος (2015).

Έχει 2 δημοσιευμένες εργασίες σε διεθνή περιοδικά που εμφανίζονται στο scopus και στο zbMATH. Έχει 4 αναφορές στο έργο της και δεν διαθέτει αυτοδύναμη διδακτική εμπειρία στη Τριτοβάθμια Εκπαίδευση.

Η διδακτορική διατριβή και το δημοσιευμένο έργο της εμπίπτουν στο γνωστικό αντικείμενο «Μαθηματικός Προγραμματισμός».

Ο υποψήφιος κύριος **410/2022** δεν αξιολογείται διότι δεν είναι κάτοχος Διδακτορικού Διπλώματος.

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **420/2022**
2. **430/2022**
3. **424/2022**

**Πρόταση**

Ο κος **420/2022** υπερτερεί έναντι των άλλων υποψηφιοτήτων σε ερευνητικό και διδακτικό έργο και προτείνεται για να διδάξει το μάθημα «Μαθηματικός Προγραμματισμός». Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.